James Stephen Sullivan

James Stephen Sullivan (født 23. juli 1929 i Kalamazoo i Michigan i USA, død 12. juni 2006 i Fargo i North Dakota) var katolsk biskop av Fargo.

Liv og virke

Bakgrunn
James S. Sullivan var sønn av Stephen og Dorothy (née Bernier) Sullivan.

Prest
James Stephen Sullivan ble ordinert til prest den 4. juni 1955 av biskop Joseph H. Albers for bispedømmet Lansing. Sullivan ble generalvikar for bispedømmet Lansing.

Biskop
Den 25. juli 1972 utnevnte pave Paul VI ham til titulærbiskop av Siccesi og til hjelpebiskop i Lansing. Biskopen av Lansing, Alexander Mieceslaus Zaleski, bispeviet ham den 21. september samme år; medkonsekratorer var biskopen av Reno, Michael Joseph Green, og biskopen av Kalamazoo, Paul Vincent Donovan. 

Den 29. mars 1985 utnevnte pave Johannes Paul II ham til biskop av Fargo. Innsettelsen der fant sted den 30. mai samme år.

Under sine år sombiskop i Fargo etablerte Sullivan Fargo Catholic Schools Network og Opening Doors, Opening Hearts evangelization program. Han styrket bispedømmets økonomi og finansierte Priest Pension Plan gjennom Shepherd's Care Campaign. Han ble nasjonalt kjent for sitt livsvernsarbeid, og initierte den årlige Walk with Christ for Life  i 1992 som en årlig protest mot provosert abort. 

Den 18. mars 2002 aksepterte pave Johannes Paul II biskop James Stephen Sullivans helsebetingede avskjed.

Han døde i Fargo av komplikasjoner fra Alzheimers sykdom, i en alder av 76 år.

I juli 2021 meddelte bispedømmet Lansing at påstander om at Sullivan på midten av 1960-årene skulle ha misbrukt seksuelt to gutter, var funnet så være «troverdige» (credible.)  Umiddelbart etter denne nyheten endret John Paul II Catholic Schools network i Fargo navnet på Sullivan Middle School der til Sacred Heart Middle School.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Kardinal Willem Marinus van Rossum (1854-1932) *1918
 Kardinal Edward Aloysius Mooney (1882-1958) *1926 
 Biskop Alexander Mieceslaus Zaleski (1906-1975) *1950
 Biskop James Stephen Sullivan (1906-1975) *1950

Referanser

Katolske biskoper fra USA
Linjen Rebiba
Personer fra Kalamazoo